Dilyor Imomov. Dilyor Siddiqovich Imomov — sovet rassomi (portret, landshaft, shahar manzarasi, janrli, tematik rasm), grafik rassom, teatr dekoratori, o‘qituvchi. Oʻzbekiston xalq artisti. Biografiyasi. 1939-yil 23-aprelda Toshkent shahrida tug‘ilgan. 1960-yilda TTRIning rassomlik fakultetiga o‘qishga kirib, 1966-yilda tamomlagan. Oʻqish davrida V.Kovinin, N.Pak, R.Ahmedov, M.Saidovlar darslarida qatnashgan. „Tushlik tanaffusi“ diplom ishi O‘zbekiston qishloqlari hayoti bilan bog‘liq holda ijodkorlikda muhim mavzuni ochdi. D. S. Imomovning pedagogik faoliyati Oʻzbekistonda professional tasviriy sanʼatning shakllanishiga ulkan hissa qoʻshdi.